રાજ્ય સરકારના ગૃહ વિભાગે બે પરિપત્ર કર્યા છે જેમાં એક પરિપત્રમાં સ્વરક્ષણ માટે અપાયેલા હથિયારના પરવાનાધારકોની ઉંમર ૬૦ કે ૬૫ વર્ષથી વધુ હોય તો તેઓની ફિટનેસ ચેક કરાશે એટલે કે, તેઓ હથિયાર વાપરી શકે તેવી સક્ષમતા પુરવાર નહીં કરે તો તેમના હથિયારના પરવાના રદ કરાશે જ્યારે બીજા એક પરિપત્રમાં સ્વ રક્ષણ કે પાક રક્ષણ માટે નવા હથિયારના પરવાના માટે અરજી કરવામાં આવે તો અરજદારને હથિયાર ચલાવતાં આવડે છે તેવું તાલિમ લીધાનું માન્ય સંસ્થાનું સર્ટિફિકેટ રજુ કરવું પડશે તો નવો પરવાનો મળી શકશે.